  Майя Бывальцева 1-тӥ гудырикошконэ Ижкарын Дышетонэз азинтонъя институтын анай кылъя но литературая дышетӥсьёс понна семинар ортчоз. Со сярысь Удмуртиысь Дышетонъя но тодосъя министерстволэн пресс-службаез ивортэ. «Методическое объединение как ресурс профессионального развития учителя родного языка и литературы» семинаре удмурт, бигер, пор кылъёсъя но литературая дышетӥсьёслэн элькун но муниципал огазеяськонъёссылэн кивалтӥсьёссы люкаськозы. Семинаре пыриськисьёс туала вакытэ анай кылъёсты дышетон удысын кылдӥсь юанъёсты сэрттозы-пертчозы, Дэри ёросысь удмурт кылъя но литературая дышетӥсьёслэсь методика огазеяськонзылэн ужаменыз тодматскозы, анай кылъя но литературая дышетӥсьёслэсь интернет-огинзылэсь ужаны луонлыкъёссэ но мукет ужпумъёсты эскерозы. Ужрадлэн чаклам ужъемышез – анай кылъя но литературая дышетӥсьёслэсь тодон-валанъёссэс но быгатонлыкъёссэс азинтонъя, егит дышетӥсьёслы юрттонъя выль луонлыкъёсты валан. Тодэ вайытом, удмурт кылъя куинь дышетӥсьёс 2019-тӥ ар понна устоосыз тодон-валан сётӥсьёс пӧлы пыризы.  Тегъёс: Дышетон Ижкар Удмуртия удмуртъёс удмурткыл дышетӥсьёс бигеръёс поръёс  